நின்ஷியா தன்னாட்சிப் பகுதி

நின்ஷியா( Ningxia 
அதிகாரப்பூர்வமாக நின்ஷியா ஹுய் தன்னாட்சி பகுதி (NHAR), என்பது சீன மக்கள் குடியரசைச் சேர்ந்த ஒரு  தன்னாட்சி பகுதி ஆகும். இது நாட்டின் வடமேற்கு பகுதியில் அமைந்துள்ளது.  முன்னர் ஒரு மாகாணமாக இருந்த இது ,  1954 இல், கான்சு மாகாணத்துடன் இணைக்கப்பட்டது ஆனால் 1958 ஆம் ஆண்டு கான்சுவில் இருந்து தனியாக பிர்க்கப்பட்டு, ஒரு தன்னாட்சி பிராந்தியம் என்ற தகுதியோடு புதிதாய் ஊய் மக்களுக்காக உருவாக்கப்பட்டது, அதிகாரபூர்வமாக அங்கீகரிக்கப்பட்ட 56  சீன தேசிய இனங்களில் ஊய் மக்களும் அடங்குவர்.
நிங்ஜியா பகுதியை கிழக்கில் ஷான்சி, தெற்கு மற்றும் மேற்கில்  கான்சு, வடக்கில் உள் மங்கோலியா  தன்னாட்சிப் பகுதி போன்றவை சூழ்ந்துள்ளன. இதன் பரப்பளவு 66.400 சதுர கிலோமீட்டர்  (25,600 சதுர மைல்) ஆகும்.

வரலாறு 
நிங்ஜியா மற்றும் அதன் சுற்றியுள்ள பகுதிகள்  சின் அரசமரபு காலத்தில்  3 வது நூற்றாண்டில் வெல்லப்பட்டன. தாங் அரசமரபு காலத்தில் பல பெரிய நகரங்கள் நிறுவப்பட்டன.

நிலவியல் 
நிங்ஜியா மாகாணத்தின் எல்லைகளாக சென்சி மாகாணம் மற்றும் கான்சு , மற்றும் உள் மங்கோலியா தன்னாட்சிப் பகுதி உள்ளது .
மஞ்சள் ஆறு நிங்ஜியா வழியாக பாய்கிறது. நிங்ஜியா சுற்றுச்சூழல் ஆய்வாளர்களால்  குறைந்தத அளவே ஆய்வு செய்யப்பட்டுள்ளது. நிங்ஜியா உள்ள சில தாவர இனங்களின் வயது 40,000  வரை இருக்க்கலாம் என மதிப்பிடப்பட்டுள்ளது.
நிங்ஜியா ஒப்பீட்டளவில் உலர்ந்த, பாலைவனம் போன்ற பகுதியாக உள்ளது. இதனால் பாசன வசதிகள் மேம்படுத்தப்பட்டு வருகிறது.
வட பகுதியில் மஞ்சள் ஆறு பாய்வதால், வேளாண்மைக்கு உதவியாக உள்ளது. லான்சு மற்றும் பவோடு ஆகியவற்றை இணைக்கும் இருப்புப்பாதை இப்பிராந்தியத்தை கடந்து செல்கிறது. மஞ்சலாற்றின் குறுக்கே ஒரு நெடுஞ்சாலை அமைக்கப்பட்டுள்ளது.
16 திசம்பர் 1920  அன்று , 8.6 ரிக்டர் அளவில் ஏற்பட்ட நிலநடுக்கத்தில், சுமார் 200,000 பேர்வரை கொல்லப்பட்டனர்.

காலநிலை 
இந்த பிராந்தியம் கடலில் இருந்து 1,200 கிலோமீட்டர் (750 மைல்) தொலைவில் உள்ளது. கண்ட தட்பவெப்பநிலை கொண்டுள்ளது. சராசரி கோடை வெப்பநிலை 17 முதல் 24 °செல்சியஸ் வரை (63 முதல் 75 °பாரங்கீட்) சூலை மாதத்தில் உயரும். சராசரி குளிர்கால வெப்பநிலை −7 முதல் −15 °செல்சியஸ் (19 முதல் 5 °பாரங்கீட்) வரை  சனவரி மாதம் வீழ்ச்சியடையும். பருவகால தீவிர வெப்பநிலை குளிர்காலத்தில் −30 °செல்சியஸ்  (−22 °பாரங்கீட்) வரை வீழ்ச்சியடையும். கோடைக்காலத்தில் 39 °செல்சியஸ் (102 °பாரங்கீட்) வரை உயரும். சராசரி ஆண்டு மழையளவு 190 முதல் 700  (7.5 முதல் 27.6 அங்குலம்) பிராந்தியத்தின் தென்பகுதியில் கூடுதல் மழைபொழிவு உள்ளது.

பொருளாதாரம் 
நின்ஷியா வின் உள்நாட்டு உற்பத்தி என்பது சீன ஆட்சிப்பிரிவுகள்ல் குறைந்த அளவு உற்பத்தி பகுதிகளில் மூன்றாவது இடத்தை வகிக்கிறது. ( திபெத் கடைசி இடத்தை வகிக்கிறது ) அதன் அண்டை பகுதிகளான உள் மங்கோலியா மற்றும் ஷான்சி போன்றவை  நாட்டின் பொருளாதாரத்தில்  உறுதிமிக்க அளவில் வளர்ந்து வருகின்றன். [16] 2011 ல் இதன் மொத்த உள்நாட்டு உற்பத்தி என்பது  வெறும் 200,0  பில்லியன் யுவான் (அமெரிக்க $ 32.7 பில்லியன்) என்று இருந்தது, மற்றும் ஒரு நபர் உள்நாட்டு உற்பத்தி என்பது 21.470 யுவான் (அமெரிக்க $ 3,143) என்று இருந்தது. தேசிய பொருளாதாரத்தில் இந்த பகுதியின் பங்கு 0.44%  ஆகும். [16]
வேறு பல வளர்ச்சி குன்றிய மாகாணங்களில் உள்ளது போலல்லாமல், நின்ஷியாவில் தொழிலாளர்களுக்கான ஊதிய செலவு கூடுதலாக உள்ளது இதன் வளர்ர்சியை கடினமாக்கியுள்ளது.

சமயம் 

நின்ஷியா உள்ள ஊய் மக்களிடையே பெரும்பான்மை மதமாக இஸ்லாம் விளங்குகிறது. ஹான் சீனர் மத்தியில் சீன நாட்டுப்புற மதங்கள் ( தாவோயிச மரபுகள் மற்றும் கன்ஃபூஷியசம் உட்பட ) சீன பௌத்தம் போன்றவை பரவலாக உள்ளது.  2010 ஆம் ஆண்டு மக்கட்தொகைரீதியான ஆய்வின் படி,  மாகாணத்தின் மக்கள் தொகையில் 34% முஸ்லீம்கள் உள்ளனர்.      2004 ஆண்டின் சீன பொது சமூக கணக்கெடுப்பு படி மாகாணத்தின் மக்கள் தொகையில் 1.17% கிறித்துவர் ஆவர்.

மேற்கோள் 

சீனாவின் மாகாணங்கள்